Ńkokoe ó wulugu nyé ósū, mətâg mə́ mâg mə́ ndóan. 14Ńdɔ Ǹtondôbə a ngádib mvám a yób á tōbóg, Zambá yǎ yób étē a və́ə́ kíŋ. 15A woá məkɔ̌ŋ, a túlí bɔ̄ á fyɛ́, a woá fɛ̄lə́fɛs, ǎ ngabwé bɔ̄. 16Ńdɔ enɔ̌ŋ[1] máŋ é ngáyéne, tín sí é kūlíbán á ngə́ŋ, ai mvám ayɔ́g Ńtondôbə ai évúndū yā ḿvəbə míḿbóg mí dzwé míé. 17Ńdɔ a lóm á yób naa bə́ zu ma nɔŋ, a dudú mā á mə̄ndím mə̄nén. 18A kodé mā á mɔ́ mə́ ńgungúl ńzízíŋ wáma, á bə́lúman bálod ma á ngul. 19Bə́ ngábaan ma ámǒs ámalá dáma, hədá ńdɔ Ǹtondôbə a ngábɔ ǹtóndo wama.